
A  múzeumok  városának  legifjabbja,  a  Wellcome  Historical 
Medical  Museum.  Henry  S.  Wellcome  alapította  1913-ban,  legna¬ 
gyobbrészt  az  általa  vezetett  expedíciókkal  gyűjtött  szerzeményekből. 
A  megnyitás  után  rendezés  és  a  gyűjtemények  kiegészítése  céljából, 
hosszú  ideig  zárva  volt,  mígnem  1926-ban  ünnepélyes  keretek  között 
végleg  átadták  rendeltetésének. 


1.  ábra.  Díszítések  aranybet  éttel.  (Mexico.) 
Copyright  Wellcome  Históriai  Medical  Museum. 


Mind  a  laikusnak,  mind  pedig  a  szakembernek  valóban  felejt¬ 
hetetlen  élményt  szerez  a  gyógyítás  tudományának  fejlődését  vissza¬ 
tükröző  eme  pompásan  rendszeresített  anyag  áttekintése.  Kutató 
szemünk  visszapillanthat  évezredek  távlatába  és  fokról-fokra,  évszá- 
zadról-évszázadra  haladva  megismerheti  a  messzi  idők  kuruzsló- 
varázsló  gyógyításának  az  orvostudomány  mai  alakjában  való  hatal¬ 
mas  kibontakozását.  És  nem  mosolygunk  a  vad  népek  bizarabbnál 
bizarabb  vaiászlóféleségein,  sem  az  ősember  naiv  elképzeléseinek 
bizonyítékain,  mert  az  évszázadok  sokaságát  járó  útunk  közben  állan 

dóan  érezzük  és  tudjuk,  hogy  mindez  mindenkor  az  egészségét  védő 
ember  céltudatos  örök  harcának  erőkifejtései. 

A  primitív  orvostudomány  mindmegannyi  emléke  legnagyobb 
részt  a  múzeum  alapítója  által  az  afrikai  Sudánban  (Gebei,  Moya) 
végzett  kutatások  alkalmával  került  napfényre.  Itt  látjuk  a  trepa- 
nálásnak  ősi  formáját,  ami  némely  primitív  népnél  még  ma  is  szo¬ 
kásban  van.  A  trepanálásnak  az  volt  a  célja,  hogy  a  betegséget  okozó 
gonosz  szellemet  a  trepanatiós  nyíláson  keresztül  a  testből  kiűzzék. 
Az  eszköz  maga  éles  cápafog  volt,  amivel  körkörösen  egymáshoz  közel¬ 
eső  apró  lyukakat  fúrtak  a  fejtető  csontjába,  azután  a  nyílásokat 


2.  ábra.  Praehistmikus  mandibula  radiogrammja.  (Atrophia  alveolaris.) 
Copyright  Wellcome  Históriai  Medical  Museum. 


összekötő  csonthidacskákat  átütötték  és  így  mintegy  pengő,  vagy 
annál  nagyobb  trepanatiós  nyílást  kaptak.  Ez  a  művelet  ilymódon 
körülbelül  másfélóráig  tarthatott  és  a  gyógyult  esetek  ránkmaradt 
emelékein  a  callusképződés  élénken  bizonyítja,  hogy  voltak,  akik 
élve  is  maradtak  az  ilyen  beavatkozások  után. 

Ugyancsak  a  primitiv  orvostudomány  emlékei  azok  a  csontle¬ 
letek,  amelyeket  szintén  a  fentemlített  expeditio  alkalmával  talál¬ 
tak  egy  prehistorikus  ethiopiai  temetőben.  Különösen  érdekesek  a 
hatalmasan  fejlett  állcsontok,  illetve  az  azokról  készült  röntgenfelvé¬ 
telek,  amelyek  a  fogazat  alveolaris  atrophiáját  mutatják.  Mindezek 
mellett  látjuk,  geographiailag  csoportosítva  a  ma  is  élő  vadnépek 
primitiv  gyógyeszközeit,  rendkívül  sok  varázslószert,  betegségek  ellen 

hordott  amuletteket,  talizmánokat,  fétisekét.  Azonkívül  maguknak  a 
varázslóknak  a  különféle  öltözeteit,  jelvényeit,  stb. 

Külön  teremben  találjuk  az  anatómia  egyes  fejlődési  phasisai- 
nak  emlékeit.  Kezdve  Galenus- tói,  aki  csupán  állatokon  gyakorolta 
a  boncolást.  Majd  az  első  emberboncolás  emlékei  (XlV-ik  század) 
és  az  így  összegyűjtött  anatómiai  ismereteket  ábrázolt  szobrok, 
pék,  rajzok  gazdag  gyűjteménye.  A  XVI-  és  XVII-ik  századból  való 
anatómiai  modellek,  Vesalius  és  Harvey  munkái. 

Különböző  idők,  különböző  népek  gyógyító  istenségeinek  képei, 
szobrai.  A  legrégibb  ezek  között  Ea  istenség  mása  (Krisztus  előtt 


3.  ábra.  Koponyalékelés  cápafoggal. 

(Dr.  T.  Wilson  Parry  úr  engedélyével.) 
Copyright  Wellcome  Históriai  Medical  Museum. 


5000  évből),  mellette  a  babiloniak,  asszírok,  hinduk,  cliinaiak,  hellé¬ 
nek  és  rómaiak  istenségei. 

A  legrégibbnek  ismert  orvosi  iratok,  az  Ebers  és  Hears-féle 
egyiptomi  papyrusok  (Kr.  e.  2700-ból)  másolatai.  Külön  teremben 
vannak  összegyűjtve  a  különféle  sebészeti,  szülészeti,  gégészeti,  vala¬ 
mint  fogászati  eszközök  gyűjteménye,  kezdve  a  legősibb  alakoktól. 
A  régi  foghúzók,  vésők,  fogfúró  eszközök,  fogászati  székek,  stb.  mel¬ 
lett  legérdekesebb  azonban  a  fogpótlási  emlékek  gyűjteménye. 


A  Kr.  e.  IX.  vagy  X.  századból  származó  ó-etruszk-aranyhíd  3  mű¬ 
foggal.  A  műfogakat  aranygyűrűkkel  rögzítették  a  szomszédos 
fogakra.  A  hidat  magát  nem  a  rágóképesség  visszaállítása,  hanem  csu- 

pán  kozmetikai  szempontból  készítették.  Ezért  ezeknél  a  leleteknél 
mindig  csak  a  fontfogak  pótlásával  találkozunk  és  soha  sem  az  őrlő¬ 
kével.  A  híd  kivitele  fejlett  aranytechnikáról  tanúskodik,  amit  gaz¬ 
dag  etruszkoktól  ránkmaradt  egyéb  leletek,  ékszerek,  toilettecikkek, 
háziszerek  művészi  példányai  is  bizonyítanak. 


Egy  ugyancsak  ó-etruszk  másik  arany  munka,  —  keskenyebb 
aranyszalagból  készült  gyűrűk  —  már  a  fogpótlás  mellett  a  pyorrhoea 
következményes  atrophiájától  meglazult  fogak  megerősítését  célozza. 
Ezt  bizonyítja  a  szalag  keskeny,  alig  feltűnő  volta. 

Mindezek  mellett  a  fogászat  későbbi  fejlődésének  emlékei  a 
prothesis  és  a  műfogak  készítésének  különböző  phasisaiból.  Többek 


4.  ábra.  Etruszk  fogpótlás. 

Copyright  Wellcome  Históriai  Medical  Museum. 


között  az  első  mai  formájú  prothesis,  amelyek  egyike  1780-ban  III. 
György  angol  királynak  készült.  Azonkívül  Washingtonnak  a  prothe- 
sise.  Rendkívül  érdekes  a  fogkefe  fejlődésének  a  menete. 

Kezdve  a  vadnépeknél  ma  is  fogtisztítónak  használt  felrostozott 
végű  fadaraboktól  különböző  átmenetekkel  a  fogkefe  mai  alakjáig. 
Ezek  között  látjuk  Napóleonnak  ezüstnyelű  fogkeféjét.  Az  inlayok 
őse  a  tisztán  csak  díszítés  és  sohasem  a  caries  gyógyítása  szempont¬ 
jából  a  frontfogakba  készített  arany-  és  drágakőbetétek,  amelyek 
különösen  Amerika  őslakóinál  voltak  divatosak. 


Amilyen  bőséges  a  fogászati,  épp  oly  gazdag  a  szemészeti  esz¬ 
közök,  szemtükrök,  műszernek  fejlődési  emlékeinek  gyűjteménye. 
Látjuk  a  mikroskop  legősibb  formáját  és  az  összes  átmeneteket  annak 
mai  alakjáig.  Physikai  eszközöket,  közöttük  Galvani  első  készülékeit. 

A  stetoskop,  orthopaediai  eszközök,  sérvkötők  fejlődését,  római  és 
görög  műlábakat,  görög  luxatiós  asztalt. 

Egész  külön  múzeum  a  híres  orvosok  arcképeinek  és  szobrainak 
gyűjteménye.  Ugyanitt  találjuk  Jenner- nek  orvosi  eszközeit,  kézira¬ 
tait  és  a  himlőoltásról  írt  első  könyvét. 

Korhűen  berendezett  alchimistalaboratoriumban  megtaláljuk  az 
aranykutatás  elmaradhatatlan  eszközeit.  Az  egyikből  sem  hiányozható 
„szidúimálót"  a  higany  vagy  kén  szublimálására,  valamint  az  „élet 
vize“\z  alkohol  desztillálására  használt  alakjáról  „Kígyó“-nak  neve¬ 
zett  kondenzátort. 

Hasonlóan  korhűen  berendezett  londoni  patika  a  XVII.  és 
XVIII.  századból,  egy  borbély-sebész  üzlete,  régi  olasz,  kinai  és  török 
gyógyfüveket,  kivonatokat  árusító  boltok.  Ezekkel  kapcsolatban  a 
világ  minden  táján  használt  súly-  és  ürmértékek  gazdag  gyűjteménye. 

Egy  egész  külön  teremben  vannak  a  hadisebészet  fejlődésének 
emlékei,  közöttük  Wellington  és  lord  Nelson  hadiorvosi  készletei. 
Valamint  a  nagy  háború  modern  felszerelései.  Ennek  keretében  az 
angolok  nagy  büszkeségének,  Lister- nek,  az  angolok  Semmelweisének 
orvosi-  és  magánemlékei.  A  glasgowi  kórházban  az  általa  berende¬ 
zett  első  aseptikus  kötözőnek  eredeti  bútorai,  amit  a  kórház  lerombo¬ 
lása  után  ideszállítottak. 

Mindezeken  kívül  az  emlékeknek  még  ezernyi  sokasága,  amelyek¬ 
kel  együtt  a  Wellcome  méltóan  foglalja  el  a  világ  hasonló  gyűjtemé¬ 
nyei  között  az  első  helyet. 

Befejezésül  hálás  köszönetemet  fejezem  ki  a  múzeum  vezetősé¬ 
gének,  elsősorban  pedig  L.  W.  G.  Malcolm  úrnak,  aki  ott-tartózkodá- 
som  alatt  rendkívüli  szívességgel  támogatva,  módot  nyújtott  a  fentiek 
közlésére. 


